recursal/SuperWikiNEXT-32B huggingface dataset:
**Анадолија** или **Анатоликон** (грчки: *Άνατολικόν* [θέμα], *Anatolikon [thema*]) - византиска тема која се наоѓала во централниот дел на Анадолија, во денешна Турција. Од своето основање, оваа тема била најголемата и една од најважната за Византија. Темата и нејзината армија одиграле голема улога во Арапско-византиските војни во периодот од 7 век до 10 век, по кое следувал периодот на релативен мир кој траел до освојувањето на оваа територија од страна на Селџуците во 1070-тите.

Како тема за прв пати била спомната во 669 година бидејќи граничела директно со непријателскиот исламски калифат и била помогната од императорите од сириската династија. Во 714 година тогашниот стратег (*stratēgós*) на Анатоликон, Лав Исавир, сам се прогласил за император (Лав III).

Темата Анатоликон е спомната за последен пат во изворите во 1077 година, кога нејзиниот стратег, Никифор Вотанијат, се прогласува за цар.

Главен град на темата бил Аморион до грабежите во 838 година, а потоа резиденцијата најверојатно била во Полиботос.

Наводи
------

1. ↑  Gyftopoulou, 2003 Chapter 3
2. ↑  Gyftopoulou 2003, Chapter 1.
3. 1 2  Kazhdan 1991, стр. 90 harvnb error: no target: CITEREFKazhdan1991 (help).
4. ↑  Pertusi 1952, стр. 115 harvnb error: no target: CITEREFPertusi1952 (help).
5. ↑  Gyftopoulou 2003, Chapter 5.1 harvnb error: no target: CITEREFGyftopoulou2003 (help).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * п
* р
* у
Теми на Римската Империја според „*За управувањето на Империјата*" (околу 950 г.) |
| --- |
|  |
| Источни или азиски теми | 
* Анадолија
* Ерменија (ги вклучувала Кападокија и Харсианија)
* Тракија
* Опсикија
* Оптиматија
* Букеларија
* Пафлагонија
* Халдија
* Месопотамија
* Колонеја
* Севастија
* Ликанд
* Селевкија
* Кивериот
* Кипар
* Самос
* Егејско Море

 |
|  |
| Западни или европски теми | 
* Тракија§
* Македонија§
* Стримон
* Солун
* Елада
* Пелопонез
* Кефаленија
* Никопол
* Дирахион/Драч
* Сицилија
* Лангобардија
* Херсон/Климата
* (незапишана Далмација)

 |
|  |
| § Тракија и Македонија биле сметани за Источни теми заради хиерархиски причини |

 |
**Анѓелко Ѓорчев** (19 септември 1948

 - 7 април 2021

) — македонски лекар, интернист-пулмоалерголог, редовен професор на Медицинскиот факултет во Скопје, вработен на Клиниката за пулмологија и алергологија при Медицинскиот факултет во Скопје, каде што го раководи Центарот за астма. Бил татко на пратеникот Влатко Ѓорчев.

Роден е во Трстеник, Светиниколско. Медицинскиот факултет го завршил во 1972 година во Скопје. Истражува во подрачјето на бронхијалната астма. Соопштил и отпечатил над 300 апстракти и трудови во земјата и во странство. Член е на повеќе медицински здруженија и стручни академии. Објавил три книги: 

* Астхма бронцхиале – енигма и предизвик, Скопје, 1991;
* Македонски национален план и програма за дијагноза и терапија на бронхијалната астма – реалност или визија, Скопје, 1996; \* \* Македонски национален консензус за дијагноза и лекување на астма и хронична опструктивна белодробна болест, Кочани, 1999

Ѓорчев починал на Клиниката во Ниш на 4 април 2021 г. откако десет дена претходно примил вакцина против КОВИД-19 во истиот град, и од неа му се слошило.

Наводи
------

1. ↑  Ристовски, Блаже, уред. (2009). „*Ѓорчев*". *Македонска енциклопедија*. , книга I (А-Љ). Скопје: МАНУ. стр. 505. Text "series
" ignored (help)
2. ↑  „Почина пулмологот Анѓелко Ѓорчев". *Нова Македонија*. 7 април 2021.
Поглед кон општинската зграда
**Брајтон и Хоув** (англиски: *Brighton and Hove*) — град во Обединетото Кралство. Градот се наоѓа во Источен Сасекс, во Англија. Според пописот од 2011 година, градот имал население од 273,400 што го прави најголем крајбрежен ресорт во државата.

Градот Брајтон и Хоув бил формиран како унитарна единица во 1997 година, а како статус на град бил назначен во 2001 година од страна на кралицата Елизабета II. Често градот се именува само како Брајтон и голем број од мештаните сè уште си ги сметаат Брајтон и Хоув за посебни градови.

Стопанство
----------

Економијата на градот се заснова на услуги, со големо осврнување кон креативната, дигиталната и електронската технологија. Турзимот и забавата се важни економски сектори. Градот има многу хотели и забавни атракции.

Според пописот од 2011 бројот на баратели на државна помош за невработеност паднал за разлика од минатиот попис, па така од 10.1% во 2001 паднал на 4.5% во 2011*.*

Наводи
------

1. ↑  Key Statistics: Population; Quick Statistics: Economic indicators Архивирано на 11 февруари 2003 г.. (2011 census and 2001 census) Retrieved 2015-02-27.

Надворешни врски
----------------

|  |  |
| --- | --- |
| Ризница | „Брајтон и Хоув" на Ризницата ? |

* „Градски совет на Брајтон и Хоув". Посетено на 20 август 2007.

|  |  |
| --- | --- |
| Stub icon | *Оваа статија / од областа на географијата е никулец. Можете да помогнете со тоа што ќе ја проширите.** п
* р
* у
 |
Слон
Мастодонтски бивни во Природонаучниот музеј на Македонија
Бивни на череп на пигмејски нилски коњ
**Бивни** — издолжени заби во постојан раст се издаваат од устата кај извесни цицачи. Најчесто животното има по два вакви заба, обично песјаци. Такви се брадавичестата и дивата свиња и моржот. Кај слонот, ова се издолжени секачи. Мажјаците имаат поголеми бивни од женките, а кај нарвалите ги имаат само мажјааците. По облик се закривени, со исклучок на нарвалот, кој има една права усукана бивна. Постојаниот раст го овозможува творното ткиво на завршните отвори во коренот на забот.

Намена
------

Бивните имаат различни намени, зависно од животното. Често се користи за борба и покажување надмоќ меѓу мажјаците. Слоновите ги користат за копање и дупчење, додека пак кај моржовите служат како помагала за одење по мразот и излегување од вода.

Од бивните (особено слоновата коска) се изработуваат накит и украси, а порано и клавиши за пијано, дршки и сл. Поради скапоценоста на овој материјал, животните се подложни на прекумерен лов и доста од нив се загрозени. Денес трговијата со слонова коска е предмет на строги ограничувања и забрани согласно Конвенцијата за меѓународна трговија со загрозени видови од дивата флора и фауна (CITES) на ООН.

Галерија
--------

* МоржовиМоржови
* Бивни на брадавичеста свињаБивни на брадавичеста свиња
* Бивни од дива свињаБивни од дива свиња

Поврзано
--------

* Заби
* Слонова коска

Наводи
------

1. ↑  „Tusk". The Oxford English Dictionary. 2010.
2. ↑  Konjevic, D.; Kierdorf, U.; Manojlovic, L.; Severin, K. (2006). „The spectrum of tusk pathology in wild boar (Sus scrofa L.) from Croatia" (PDF). *Veterinarski Arhiv*. 76 (suppl.) (S91–S100). Посетено на 9 јануари 2011. Укажано повеќе од еден `|author2=` и `|last2=` (help)
3. ↑  Fay, F.H. (1985). „Odobenus rosmarus". *Mammalian Species*. **238** (238): 1–7. doi:10.2307/3503810.
**Бирлик** (турски: *Birlik* – „единство") — поранешен македонски весник, орган на НОФМ, а потоа орган на ССРНМ, на турски јазик, како гласило на турската националност во ДФМ/НРМ/СРМ/РМ. Првиот број бил отпечатен во Печатницата „Гоце Делчев" на 23 декември 1943 година во Скопје и е првиот весник на турски јазик во Македонија кој се печати со латински букви. Првин излегувал како месечник, потоа на петнаеест дена, на десет дена, еднаш неделно и секој втор ден (од 1971), во тираж од 2.000–3.000 примероци. Главни и одговорни уредници биле: Даут Нурети, Шукри Рамо, Мустафа Карахасан, Фахри Мехмед-Каја, Неџати Зекерија, Ариф Аго, Вефки Хасан и Дрита Карахасан. Како дел на НИП „Нова Македонија", долго време го користел заедничкиот информативен сервис, но имаше и свои дописници низ Македонија, со написи за политичките, економските, културните и другите проблеми, со нагласка на општествениот равиток на турската народност во Македонија.

Весникот имал значајно влијание за оформувањето на јавното мислење на Турците во Македонија. Прераснувајќи во новинско-издавачка куќа, весникот ги издавал и детските списанија „Севинч" (тур.: Радост, 1952) и „Томурџук" (тур.: Пупка, 1957), како и списанието за општествени прашања и уметност „Сеслер" (1965). Весникот излегувал сè до 1998 година.

Наводи
------

1. ↑  *Д-р Боро Мокров, Развојот на македонскиот печат и новинарство (од првите почетоци до 1945 година), Скопје, 1980, 433-434*
2. ↑  „Бирлик". Turkisc Media Organization. Посетено на 2010-05-13.[*мртва врска*]
3. ↑  *Д-р Боро Мокров – М-р Томе Груевски, Преглед на македонскиот печат (1885–1992), Скопје, 1993, 124*
**Бисерна Пештера** — пештера во југоисточна Србија, на левиот брег на Топоничка Река, во близина на бањата Топило, 25 км од Ниш.

Одлики
------

Оваа пештера досега не била истражена, најмногу затоа што во 80-тите години била каптирана за потребите на Моравскиот водовод, а влезот во пештерата бил заѕидан. Откако системот за водоснабдување е вон употреба пред неколку години, влезот е повторно отворен, но досега не се направени никакви истражувања.

Она што е познато е дека пештерата во почетниот дел има неколку поголеми сали со езера. Пред затворањето, во пештерата е пронајден подвид на слепи ракчиња *Trisconiscus bononiensis*, подвид што потекнува од оваа пештера, кој не постои на ниту едно друго место во светот, но не е познато дали успеал да преживее поради затворањето на пештерата.

Поврзано
--------

* Југоисточна Србија
* Бања Топило
* Пештера

Наводи
------

1. ↑  Нишке вести
2. ↑  Портал млади
Нарушувања во исхраната кај жените и нивното штетно влијание на здравјето, се доста познати и често дискутирани теми. Но, во последно време , не ретко се слуша и за состојбата наречена бигорексија, или мускулна дисморфија

Бигорексија
-----------

Податотека:Bigoreksija.jpg Бигорексија-создавање лажна слика за сопствениот изглед
Бигорексијата денес погодува илјадници мажи кои се стремат кон совршен изглед на мускулите и никогаш не се задоволни од нивната големина. Поминуваат долги часови во вежбална сè до последниот сет вежби со надеж дека тоа ќе му овозможи да ја зголемат мускулната маса. Без разлика колку и да ја зголемат мускулната маса, тие имаат нарушена слика за својот изглед. И се "гледаат" како премногу слаби и со недоволно количество мускулна маса. Мошне често , кај овие личности се појавува опсесија кон бежбањето и конзумирањето високобелковинска храна. Доколку пропуштат тренинг , кај нив се појавува честа нервоза. Вежбањето и конзумирањето редовно на високобелковинска храна, станува нивна главна преокупација во животот.
Честопати, личноста со вакво нарушување тренира и за време на нарушено здравје или некој вид повреда, односно при забрана од лекар да се применува напорна физичка активност. Некои донесуваат и одлука да користата анаболични стероиди, сметајќи дека тоа би помогнало значително и брзо да ја зголемат мускулната тежина. Оваа преокупација може негативно да се одрази на љубовната врска на личноста, како и на нејзините пријателски односи, па дури и на работните односи. Да и се помогне на личноста која страда од бигорексија не е едноставно. Третманот бара многу советување и посебен пристап со кој ќе му помогне на лицето да го промени својот став и нереалната претстава за својот изглед.

|  |  |
| --- | --- |
| Stub icon | *Оваа медицинска статија е никулец. Можете да помогнете со тоа што ќе ја проширите.** п
* р
* у
 |
*Ceropegia ampliata* E.Mey.
**Ауриол Урсула Лујт Батен** (родена Тејлор, 2 март 1918 година, во Питермарицбург - 2 јуни 2015 година, во Источен Лондон) била јужноафрикански ботанички илустратор.

Ауриол Батен се стекнала со дипл по ботаника на Универзитетот во Натал во Питермарицбург, а студирал уметност на Техничкиот колеџ Дурбан. По бракот се населила во источен Лондон и почнала да слика диви цвеќиња.

Таа била ко-илустратор со нејзината братучетка, Херта Бокелман, на „Диви цвеќиња на провинцијата Источен Кејп" (1966) и „Диви цвеќиња на Цицикама" (1967). Таа ги наслика сите илустрации за сопствената книга „Цвеќиња на Јужна Африка" (1986), а оригиналите и ги подари на нацијата, за да се чуваат во Националниот ботанички институт во Преторија.

Ауриол Батен добила златен медал од Кралското хортикултурно друштво за нејзините илустрации во „Цвеќето на Јужна Африка" и почесен докторат од Универзитетот Родос. Во нејзина чест биле именувани растенијата *Lachenalia aurioliae*, *Albuca batteniana*, *Polycarena batteniana* и *Diascia batteniana*.

Наводи
------

1. ↑  „Dr Auriol Batten". *BOTANICAL ART & ARTISTS* (англиски). Посетено на 2021-01-19.
2. ↑  „World mourns death of artist". *DispatchLIVE* (англиски). Посетено на 2021-01-19.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 30937303
* LCCN: n84090802
* ISNI: 0000 0001 1755 661X
* NLA: 35015186
* CiNii: DA06153616

 |

 |
**Битката на Мишар** (српски: *Бој на Мишару*) - српска епска песна. Песната прв ја запишал Вук Караџиќ, кој ја слушнал од слепиот пејач Филип Вишњиќ. Притоа, според мислењето на Караџиќ, Вишњиќ самиот ја измислил песната.

Содржина
--------

Два гаврана полетуваат од полето кај Мишар, во близина на Шабац, и слетуваат на кулата на капетанот Кулин. Неговата сопруга ги прашува, дали го виделе нејзиниот маж, кој заминал со голема војска со намера да ги задуши немирите во Србија, да го фати Караѓорѓе Петровиќ и да ги убие српските старешини. Гавраните одговараат дека биел сведоци на Битката на Мишар, каде се судриле 15.000 српски војници и 100.000 турски војници при што победила српската војска, а капетанот Кулин и повеќе други турски старешини биле убиени.

Осврт кон песната
-----------------

Во песната е присутен шаблонот кој често се среќава во народната епика - гавраните одговараат на сите прашања за текот на битката. Меѓутоа, и покрај ова општо место, песната не изгубила ништо од својата убавина, зашто е заснована врз контрастот: на главните прашања на сопругата на Кулин, гавраните даваат спротивен, за неа неочекуван одговор. Освен тоа, и прашањата и одговорите течат многу живо, растејќи едни од другите, и тоа сè побрзо и посилно онака како што се ближи крајот на песната. Притоа, меѓу сопругата на Кулин и гавраните се води вистински двобој со зборови, изведен извонредно вешто и силно. Во поинаква ситуација, гавраните би му делувале на современиот читател наивно и жалосно, но во оваа песна, како гласници на победата на народот, тие само го зголемуваат поетскиот вкус и ги оживуваат патријархалните времиња кога во борбата против надмоќниот непријател се барале и се наоѓале сојузници дури и во птиците.

Наводи
------

1. ↑  В.Ђ. „Поговор - О певачима", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 489.
2. ↑  „Бој на Мишару", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 479-481.
3. ↑  Војислав Ђурић, „О народним епским песмама", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 22-23.
**Битлси: Осум дена во неделата** (англиски: *The Beatles: Eight Days a Week – The Touring Years*) – британско-американски документарен филм од 2016 година, во режија на Рон Хауард, а според сценариото на Марк Монро и П. Г. Морган.

Битлси во август 1965 година на нивната прес-конференција на Метрополитен стадион во Блумингтон, Минесота

Содржина
--------

Во филмот се прикажуваат деновите од создавањето на „Битлси", со нагласок на годините 1963-1966, кога групата доживеала незапаметена светска слава. Во филмот, членовите на групата и бројни други музичари, новинари и глумци зборуваат за големата еуфорија поврзана со нивните плочи и концерти, за притисокот на славата, за повремените кризни настани итн. На свој уникатен начин, режисерот одговара на прашањето: како „Битлси" се носеле со славата и притисокот? Во филмот се прикажани делови од оригинални интервјуа, архивски снимки и настапи во живо.

Наводи
------

1. ↑  Кинотека на Македонија, „Филмска програма - февруари 2017" (пристапено на 7.3.2017)
**„Бигамист"** (англиски: *The Bigamist*) — американски филм од 1953 година, во режија на Ида Лупино. Автори на сценариото се Лоренс Б. Маркус (Lawrence B. Marcus) и Лу Скор (Lou Schor), а главните улоги ги играат: Џоан Фонтејн (Joan Fontaine), Ида Лупино, Едмунд Гвен (Edmund Gwenn) и Едмонд О'Браен (Edmond O'Brien). Овој филм е првиот во кој режисерката истовремено е носителка на една од главните женски улоги.

Синопсис
--------

Хари (го игра О'Браен) и Ева (ја игра Фонтејн) сакаат да посвојат дете, бидејќи Ева не може да раѓа. Посредникот во постапката, господинот Џордан (го игра Гвен), ги предупредува дека ќе мора темелно да ги провери, а тогаш Хари чудно го погледнува и поради тоа, господинот Џордан се загрижува. Хари и Ева живеат во Сан Франциско и имаат заедничка фирма, а поради работните обврски Хари често патува во Лос Анџелес.

Наводи
------

1. ↑  HRT, Bigamist, američki film (пристапено на 4.10.2019)
2. ↑  HRT, Bigamist, američki film (пристапено на 4.10.2019)
Бегалски камп во Дарфур, Чад, 2005
**Бегалец** или **бежанец** – личност која против своја волја е раселена од својот роден крај или живеалиштето. Дефиницијата за бегалец била проширена во 1938 година, кога во оваа категорија биле вклучени лицата со објективно втемелен страв од прогон заради етничка и верска припадност или политичко уверување, за да подоцна овој термин се прошири на сите оние луѓе кои ги напуштиле своите домови и побегнале на други места во нивните земји. Денес, овој термин се однесува на т.н. раселени лица. Статусот на бегалец трае сè додека лицето не добие ново место на живеење или не се врати дома.

Според податоците од 2012 година, секој четврти бегалец бил од Авганистан, што ја правело земјата водач по бројот на бегалци.

Бегалец во уметноста
--------------------

* Бежанци, роман од Петре М. Андреевски

Поврзано
--------

* Бежанска маала (Струмица)
* Бежански парк

Наводи
------

1. ↑  „бегалец" — Дигитален речник на македонскиот јазик
2. ↑  „бежанец" — Дигитален речник на македонскиот јазик
3. ↑  UNHCR:Facts and Figures on Refugees

Надворешни врски
----------------

|  |  |
| --- | --- |
| Ризница | „Бегалец" на Ризницата ? |
**Акционен народноослободителен комитет на Македонија (АНОК)** — орган на македонското национално ослободително движење, формиран есента 1943 година во Скопје. Во неговиот состав влегувале интелектуалци и активисти на ослободителното антифашистичко движење во Македонија. Вршел функција на највисоко тело на НОФ на Македонија пред неговото формирање. Ја координирал и ја сочувал работата на Народноослободителен одбор на окупираната територија од вардарскиот дел на Македонија. Вршел подготовки за формирање повисоки органи на народната власт. По формирањето играл улога на највисок Народноослободителен одбор. Распуштен бил со формирањето на Иницијативниот одбор за свикување на АСНОМ.

Поврзано
--------

* Приговор на АНОК
* Одговор на Главниот штаб на НОВ и ПОМ на приговор од АНОК

Наводи
------

1. ↑  *Македонски историски речник*. Скопје: ИНИ. 2000. стр. 18. ISBN 9989-624-46-1. На `|first=` му недостасува `|last=` (help)

Надворешни врски
----------------

* „Спомен на Киро Глигоров за составувањето на приговорот на АНОК"
**Битолска синагога во Израел** — синагога во Јагел Јааков во Ерусалим отворена од Евреите иселеници од Битола. Била отворена во 30-тите година на ⅩⅩ век и претставувала центар на македонската еврејска заедница „Монастирлија" формирана во населбата Шама, на падините на брего Цион во Израел Во 1915 година заедницата имала повеќе од 1.000, а во 1919 стигналa до околу 2.000 членови. Заедницата имала организирана Талмуд Тора со 150 ученици во 1919 година.

Наводи
------

1. ↑  *Македонска енциклопедија, том I*. Скопје: Македонска академија на науките и уметностите. 2009. стр. 162. ISBN 978-608-203-023-4.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Бегалското радио** е добротворна организација регистрирана во Англија.

Организацијата емитува радио програма во партнерство со Радио Реверб, локална радио станица на југоисток. Програмата била синдикирана на различни интернет радио станици и се заснова на долготрајната програма на BBC Radio 4, *Desert Island Discs*. Меѓутоа, наместо да интервјуира познати личности, на него се прикажани „отпадници" на бегалци и се пушта музиката што ја донеле со себе во ОК. Проектот, исто така, придонесува за преносите на интернет радио „Неделата на бегалците" и емитувањето на Меѓународниот ден на мигрантите.

Нивниот советник е Алексис Кондон, продуцент на програмата *Денес*.

Список на публикации
--------------------

* *Западното наследство* (2019 година, од Стивен Силвервуд)
* *Наследство за носење: вистински приказни од средоземни, блискоисточни и северноафрикански ресторани* (2016 година, од Стивен Силвервуд)
* *Бегалско радио Тајмс* (2014, од Лорна Стивенсон и Стивен Силвервуд)

Наводи
------

1. ↑  „Refugee Week Radio website". Архивирано од изворникот на 2008-07-24. Посетено на 2022-06-24.
2. ↑  Don't Panic magazine feature[*мртва врска*]
3. ↑  Local newspaper article The Argus
4. ↑  „Brighton and Hove Local Authority website". Архивирано од изворникот на 2012-06-20. Посетено на 2022-06-24.
5. ↑  „official Refugee Week website". Архивирано од изворникот на 2008-07-05. Посетено на 2022-06-24.
6. ↑  Refugee Week Radio item

Надворешни врски
----------------

* Веб-страница на Радио за бегалци
* Радио ставка на неделата на бегалците
**Андреас Роланд Гринциг** (германски: *Andreas Gruentzig*, Дрезден, 25 јуни 1939 година - Форсајт, 27 октомври 1985 година ) бил германски кардиолог, радиолог и бил еден од основачите на интервентна кардиологија, во кој прво успешно ја применувал ангиопластиката за проширување на луменот на стеснети артерии.

Животот и кариерата
-------------------

Андреас Гринчиг е роден на 25 јуни 1939 година во германскиот град Дрезден. По смртта на неговиот татко во Втората светска војна, семејството Гринциг емигрирало и живеело во Аргентина од 1950 до 1952 година. 

Тој и неговата втора сопруга ги загубиле своите животи во авионска несреќа на Форсит во Монро, Џорџија, САД, на 27 октомври 1985 година .

Наводи
------

1. ↑  *NY Times - Andreas Gruentzig*

Надворешни врски
----------------

* Андреас Гринциг (1939-1985) биографија (вклучувајќи видео клипови) за ангиопластика. org.
**Бохемизмите**, или **чехизми**, ― зборови и изрази позајмени или изведени од чешкиот јазик. Поранешниот поим потекнува од историското име Бохемија за чешките земји.

Најпознатите бохемизми, практично на сите јазици, се „робот", „полка" и „пиштол". 

Многу бохемизми поврзани со црквата и литургијата влегле во полскиот јазик во средниот век за време на христијанизацијата на Полска, под влијание на моравските и бохемските традиции. Многу од нив на крајот потекнуваат од латинскиот, јазикот на литургијата.

Анализата на бохемизмите е значаен аргумент на хипотезата на Едвард Л. Кинан за авторството на „*Слово за походот Игорев*".

Поврзано
--------

* Бохемистика
* Ченглиски

Наводи
------

1. ↑  Sparling, Don (1991). *English or Czenglish?: jak se vyhnout čechismům v angličtině*. Прага: Státní pedagogické nakladatelství. ISBN 80-04-25329-6.
2. ↑  Marzena Matla, Czeskie wpływy kulturowe w języku i piśmiennictwie państwa piastowskiego (od X do XIV wieku) w świetle historiografii polskiej (на полски).

Дополнителна книжевност
-----------------------

* Львов А. „*Чешско-моравская лексика во памятниках древнерусской письменности*". Славянское языковедение. (VII сьезд славистов). М. 1968 година (на руски).
* Strumins'kyj В. „*A Czech Contribution to Modern Ukrainian*". Канадско-САД-ски славистика, ч. 2. Темпе 1977 година.
**Афаг Баширгизи** (азербејџански: *Afaq Bəşirqızı*), родена **Афаг Башир гизи Сафарова** (1955, Баку, азербејџански: *Afaq Bəşir qızı Səfərova*) — азербејџанска глумица.

Биографија
----------

Афаг Баширгизи е родена во 1955 година во семејството на познатиот азербејџански комичар Башир Сафароглу. Од 1974 до 1979 година студирала на Факултетот за културно образование на Државниот универзитет за култура и уметност на Азербејџан. Својата глумечка кариера ја започнала во 1973 година во Државниот драмски театар Ленкоран, набрзо стекнувајќи репутација на талентирана глумица. Во 1975 година, таа се преселила во Сумгаит за да работи во Драмскиот театар во Сумгаит. Глумејќи главно во комедии, Афак Баширгизи била наведена како една од најдобрите азербејџански комичарки. Една од нејзините најдобри изведби била улогата на Сојлу, сопруга на неуспешен поет и бремена мајка на шест деца, во филмот *Вереничкиот прстен*.

Во 1989 година, таа започнала да работи во Драмскиот театар на Азербејџан и играла во главни улоги во неколку претстави. Таа глумела и во азербејџанските филмови *Вереничкиот прстен*, *Човекот во зелени очила* и *Некролог*.

Во моментов, Баширгизи предава глума на Државниот универзитет за култура и уметност на Азербејџан. Во 2009 година, таа го отворила театарот Башир Сафароглу во Москва, именуван по нејзиниот покоен татко.

Афаг Баширгизи е омажена и има еден син.

Награди
-------

* Заслужна глумица, 1989 година
* Народен уметник, 1993 година
* *Qızıl Dərviş* (Златен дервиш), 1993, 2003 година
* Претседателска награда, 2010 година
* Најдоброто од најдобрите, 2011 година

Наводи
------

1. 1 2  „Afaq Bəşirqızı". *Qadin.Net ~ İlk milli qadın portalı*. Посетено на 2022-04-03.
2. ↑  „www.quba-information.az". *web.archive.org*. 2011-08-16. Архивирано од изворникот на 2011-08-16. Посетено на 2022-04-03.CS1-одржување: бот: непознат статус на изворната URL (link)
3. 1 2 3  „bakutoday.az - xəbərSİZ olmayın ! -Bu gün Afaq Bəşirqızının doğum günüdür". *web.archive.org*. 2019-03-30. Архивирано од изворникот на 2019-03-30. Посетено на 2022-04-03.CS1-одржување: бот: непознат статус на изворната URL (link)
4. ↑  „Afaq Bəşirqızı "Yaxşıların yaxşısı" seçildi". *web.archive.org*. 2011-11-20. Архивирано од изворникот на 2011-11-20. Посетено на 2022-04-03.CS1-одржување: бот: непознат статус на изворната URL (link)
Скенирање на електронска микрографија на Actinomyces israelii (лажна боја)
Редот ***Actinomycetales*** припаѓа на класата на актинобактерии. Опфаќа грампозитивни бактерии кои имаат висока содржина на GC. Овој поим (GC) се однесува на соодносот на ДНК базите гванин и цитозин во самата молекула на ДНК и се користи за класификација на бактериите, при што ги дели грампозитивните бактерии на две класи: актинобактерии и фирмикути. Фирмикутите, за разлика од актинобактериите, имаат ниска содржина на GC.

Некои фамилии од овој ред се богати со видови и играат важна улога во природата, додека други се патогени за луѓето и животните.

Одлики
------

Најпознатите претставници се аеробни и често образуваат спори. Важна одлика на *Actinomycetales* е формирањето на филаменти. Овие издолжени и разгранети клетки образуваат плексуси, кои се познати и како мицелии. Името на актиномицетите (зрачни "габи") доаѓа од надворешната сличност на овие клеточни структури со мицелиите на габите. Меѓутоа, не сите видови даваат мицелии, како на пример *Mycobacterium bovis*, чија морфологија е стапчеста, потоа кокоидниот род *Arthrobacter* и некои други. Некои плексуси се среќаваат само во одредени стадиуми од растот.

Редот *Actinomycetales* е поделен на различни групи. Една можност за поделба е таа која ги дели на облигатни аеробни (оксидативни актиномицети) и видови кои се спсобни да вршат ферментација (анаероби). Последните се наоѓаат главно во фамилијата *Actinomycetaceae*, на пример родовите *Actinomyces* и *Arcanobacterium*. Факултативните анаероби обично ги населуваат мукозните мембрани на животните и луѓето, додека облигатните аероби најчесто се среќаваат во човековата животна средина.
Храмот на божицата Афеја на острвот Егини
**Афеја**, (јаз-гр|Ἀφαία, јаз-лат|Aphaia) е име на божицата Бритомартида кое се употребувало на островот Егина.

Храмот на божицата Афеја
------------------------

На највисокиот рид на острвовот Егина, посветено на Зевс, во чест на Афеја подигнат е во 7 век пред новата ера неголем храм кој е преграден во периодот од 510 година до 480 година пред новата ера.

Статуите кои го украсувале храмот се одведени во Германија во 1812 година и денес се наоѓаат во Глиптотеката во Минхен. Две статуи на војник кои се пронајдени нешто подоцна се чуваат во Народен археолошки музеј во Атина.

Остатоците од храмот на Афеја и неговите релјефни украси припаѓаат на најубавите примероци на грчката уметност на преоѓањето од касно архајско во класично време кое се раѓало.
**Битолски албански клуб „Единство"** (Bashkimi) — политичка организација на Албанците во Битола, центарот на Битолскиот Вилает во Отоманското Царство, која постоела од 1908 до 1909 година.

Клубот се појавил откако била дозволена легална политичка активност по Младотурската револуција од јули 1908 година. Вакви клубови се појавиле во другите два вилаетски центри - Солун и Скопје, а подоцна и во Дебар. Клубовите од Солун и Скопје ја претставувале проотоманската струја во албанската политика, додека битолскиот клуб ја претставува националистичката. Битолскиот клуб имал своја програма и работел независно од останатите. Нивната главна задача била да се отворат албански училишта и да го решат прашањето за писмото - кое писмо да го го користи албанскиот јазик - латинско, арапско или грчко писмо. Битолскиот клуб ја поддржувал латиницата и на негова иницијатива од 14 до 22 ноември 1908 година во Битола се одржал Битолскиот конгрес, на кој била избрана латиницата. Следната 1909 година во клубовите се формираат тајни револуционерни комитети за вооружени дејствија.

Со примена на член 4 од Законот за здруженија, со кој се забранувале организации со етнички карактер, битолскиот клуб се распуштил.

Наводи
------

1. 1 2 3  *Македонска енциклопедија, том I*. Скопје: Македонска академија на науките и уметностите. 2009. стр. 31. ISBN 978-608-203-023-4.
| Веливар |
| --- |
| Врвот Веливар, во позадината се здогледува Крчин |
| Висина | &100000000000023730000002.373 м |
| Место | Македонија Македонија,  Албанија |
| Венец | Дешат |
| Прво освојување | непознато |

**Веливар** — највисокиот врв на планината Дешат, Западна Македонија. Се наоѓа на билото на планината, а неговата надморска височина изнесува 2.373 метри. На самиот врв Веливар, минува граничната линија помеѓу Македонија и Албанија, заради што постои и полуразрушен граничен камен во вид на пирамида. Врвот Веливар претставува висок карпест и каменест гребен покриен со бујна и висока трева, кој се издигнува над билото и подгорието на Дешат во долината на Радика од македонска и неговото подножје во долината на Црн Дрим од алабанска страна. До врвот Веливар се стигнува со пешачење од околу 3 и пол до 4 часа од селата Битуше или Требиште или од селото Жировница, по целосно обележана планинарска патека која поседува и столбови со зимски маркации и минува крај Северното и Јужното Гашово Езеро веднаш во неговото подножје и езерото Локув во шумскиот појас. Од врвот Веливар се пружа прекрасна глетка кон долината на реката Радика со манастирот „Св. Јован" - Бигорски и планината Бистра, соседните карпести врвови Голем и Мал Крчин со градот Дебар и Дебарското Езеро во позадината и планината Кораб од спротива, како и кон долината на Црн Дрим и гратчето Пешкопеја во Албанија. Врвот е често посетуван од планинарските друштва, а во 2017 бил деветтиот врв искачен во рамки на Планинарскиот предизвик „12 Врвови".

Галерија
--------

* Поглед на самиот врв ВеливарПоглед на самиот врв Веливар
* Поглед на самиот врв ВеливарПоглед на самиот врв Веливар
* Поглед на самиот врв ВеливарПоглед на самиот врв Веливар
* Поглед на самиот врв ВеливарПоглед на самиот врв Веливар
* Поглед кон врвот ВеливарПоглед кон врвот Веливар
* Карпестиот гребен на врвот ВеливарКарпестиот гребен на врвот Веливар
* Врвот ВеливарВрвот Веливар
* Поглед кон врвот Веливар од источното подножјеПоглед кон врвот Веливар од источното подножје
* Поглед кон врвот Веливар од источното подножјеПоглед кон врвот Веливар од источното подножје

Поврзано
--------

* Дешат
* Крчин

|  |  |
| --- | --- |
| Stub icon | *Оваа статија за место во Македонија е никулец. Можете да помогнете со тоа што ќе ја проширите.** п
* р
* у
 |
**Андреа Адоранте** (роден на 5 февруари 2000 година) е италијански професионален фудбалер кој игра како напаѓач за клубот Серија Ц, Триестина.

Клупска кариера
---------------

Адоранте го започнал фудбалот во Парма Калчо, клубот од неговиот роден град, пред да се приклучи на Интер. Таму тој бил клучен во неколкуте достигнувања на Интер за младински тим, но и покрај тоа што неколку пати се вмешал на клупата со првиот тим, тој никогаш не го направил своето професионално деби и бил поткопан од тешки повреди.

Откако се вратил во Парма летото 2019 година,  Адоранте го направил своето професионално деби за Парма на 5 декември 2019 година, во натпреварот од Купот на Италија против Фросиноне, почнувајќи од победата на неговата екипа од 2–1.

Адоранте го направил своето деби во Серија А на 28 септември 2020 година, играјќи ги последните 10 минути од победата со 4-1 против Болоња. На 28 октомври 2020 година, тој го постигнал својот прв гол како професионалец, трет за Парма во победата од 3–1 во купот против Пескара.

На 23 јануари 2021 година, Адоранте му се придружил на Виртус Франкавилја од Серија Ц на позајмица до крајот на сезоната. На 2 август 2021 година, тој се пресели на позајмица во АЦР Месина.

На 13 јули 2022 година, Адоранте потпишал тригодишен договор со Триестина.

Наводи
------

1. ↑  Андреа Адоранте на soccerway
2. ↑  „Inter, infortunio per il bomber della Primavera Adorante: lesione al legamento crociato anteriore". *Goal* (италијански). 3 May 2019. Посетено на 29 September 2020.
3. ↑  „Parma, torna Adorante. Brazao all'Inter: ufficiale". *Corriere dello Sport* (италијански). 28 June 2019. Архивирано од изворникот на 29 June 2019. Посетено на 29 September 2020.
4. ↑  Brianti, Simone (5 December 2019). „Dal fallimento all'esordio: Adorante debutta con la maglia del Parma". *Mondo Primavera* (италијански). Посетено на 29 September 2020.
5. ↑  „El Bolonia se pasea frente al Parma sin apenas obstáculos (4-1)". *20 minutos* (шпански). 26 September 2020. Посетено на 29 September 2020.
6. ↑  „Parma vs. Pescara". *Soccerway*. 28 October 2020. Архивирано од изворникот на 19 October 2020. Посетено на 23 January 2021.
7. ↑  „Andrea Adorante transferred to Virtus Francavilla on loan". *Parma Calcio 1913*. 23 January 2021. Архивирано од изворникот на 24 January 2021. Посетено на 23 January 2021.
8. ↑  „ACR Messina comunica di aver acquisito le prestazioni sportive del calciatore Andrea Adorante" (италијански). ACR Messina. 2 August 2021. Посетено на 3 November 2021.
9. ↑  „U.S. Triestina Calcio 1918 è lieta di comunicare di aver perfezionato l'ingaggio del calciatore Andrea Adorante" (италијански). Triestina. 13 July 2022. Посетено на 14 July 2022.
**Актинијата** живее на морското дно или крај бреговите.

Особености
----------

Долниот дел од телото е мускулест и проширен, актинијата е цврсто прилепена за дното и на валчестото тело полека се движат многу долгнавести пипки и со нивна помош се приближува храната кон устата што се најдува во средината. Кога на пипките (израстоците на актинијата) се стави риба или рак, за кратко време тие ќе бидат замајани, усмртени и проголтани. Актинијата со помош на пипките може да лови плен поради што уште се викаат **ловни пипки**.

Во ловните пипки има отров па затоа актинијата е отровна, целото тело, а особено нејзините пипки со вооружени со многу ситни отровни меурчиња и во меурчињата се наоѓаат подвиткани камшици што се испружуваат и како осилка се забиваат во телото на животното што ќе го допре актинијата. Од меурчињата се исцедува отров што ќе усмрти пленот. Меурчињата со камшици и отров се викаат **копривни журкала**.
Отровот е опасен за човекот, актинијата што ќе го штипне човекот ќе чувствува болка повеќе денови. Поголемо количество отров може да предизвика потешки последици (температура, повраќање).

Сродници на актинијата
----------------------

Во морето живеат голем број корали, сродници на актинијата. Мнозинството од нив не живее поединечно туку во големи групи, наречени **корални задруги**. Како и сунѓерите така и коралите се размножуваат најмногу со пупење, но и со јајца. Од едниот корал израстува друг, па од него трет, а со понатамошно пупење се образуваат голем број корали кои се поврзани еден со друг. Во Јадранот живее црвениот корал. Задругите на црвениот корал имаат облик на гранка и на сите страни се гледаат како бели цветчиња, ситни корали со осум пипалца. 
Скелетите на коралите се од варовник, таков е скелетот и на црвениот корал, поради убавата боја и цврстина од скелетот се прави накит, како белегзии, ѓердани и др. Скелетите на коралите прават недогледни гребени, корални острови (атоли).

Видови актинии
--------------

Некои видови на актинии:

* **Актинија астер**;
* **Актинија бермуденсис**;
* **Актинија сулката**;
* **Актинија кари**;
* **Актинија цинереа**;
* **Актинија мамиларис**;
* **Актинија еквина**;
* **Актинија фисцела**;
* **Актинија гландулоса**;
* **Актинија грацилис**.

Галерија
--------

* Темна актинија на брегот на каналот Ламанш Темна актинија на брегот на каналот Ламанш
* Актинија сулката (вид на актинија) Актинија сулката (вид на актинија)
* Крибринофис ферналди (вид на актинија) Крибринофис ферналди (вид на актинија)
* Епиактис пролифера (вид на актинија) Епиактис пролифера (вид на актинија)

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Андреас Килингаридис** (грчки: *Ανδρέας Κιλιγκαρίδης*) (роден 5 август 1976

, починат 11 јуни 2013

) руско-грчки кану-спринтер кој се натпреваруваше во раните 2000-ти. Тој беше елиминиран во загревањата на дисциплината Ц-1 500 метри мажи, на Летните олимписки игри во 2000, по дисквалификацијата во дисциплината Ц-1 1000 метри на Летните олимписки игри 2000 во Сиднеј, Австралија. Четири години подоцна, во Атина, Килингаридис беше елиминиран во полуфиналето на дисциплината Ц-1 500 метри и Ц-1 1000 метри мажи. На последните олимписки игри тој беше исто така елимининран во двете полуфиналиња, како и во двете дисциплини (Ц-1 500 и Ц-1 1000 метри).

Наводи
------

* Sports-Reference.com profile Архивирано на 23 септември 2011 г.

  

 *Оваа биографска статија за личност од Грција е никулец. Можете да помогнете со тоа што ќе ја проширите*.
Битолскиот Народноослободителен Партизански Одред „Јане Сандански"
**Битолскиот Народноослободителен Партизански Одред „Јане Сандански"** (формиран кај с. Лавци, Битолско, на 8 септември 1942[1] - дејствувал до крајот на март 1943) бил воена единица на НОВ и ПОМ. Бил наречуван и **Народноослободителна партизанска чета**.

Одредот извршил напад на железничката станица Српци – Беранци (15 ноември 1942). Зимата 1942/43, поделен по групи, одржувал политички митинзи по битолските села. Кон средината на март 1943 година влегол во состав на Битолско-преспанскиот НОПО „Даме Груев". Во април, поради засилените дејства на бугарските и италијанските сили, здружениот одред се префрлил на костурско-леринското подрачје. Потоа одредот пак се вратил во Битолско, со зголемен прилив на нови борци, а од издвоените борци од Битолско бил формиран новиот Битолски НОПО „Гоце Делчев".[2][3]

Наредната година, на 4 септември 1944 година, повторно бил формиран истоимен одред кој дејствувал долж патот Ресен–Битола во составот на 49. Дивизија на НОВЈ.

Наводи
------

1. ↑  Владо Стрезовски, Ѓорѓи Димовски - Ласков, „7. македонска бригада и 49. дивизија на НОВЈ", Битола, 1987, 33 стр.
2. ↑  „Битолските народноослободителни партизански одреди", Битола, 1982;
3. ↑  „Македонија од устанка до слободе 1941–1945". (Зборник радова), Београд, 1987.
**Бенкичавото вилинско коњче** (*Libellula quadrimaculata*) е вид на вилинско коњче од редот на виситински вилински коњчиња. Бенкичавото вилинско коњче може да се најде во скоро цела Европа, вклучително и во Македонија, Азија и Северна Америка. Во Македонија се наоѓа околу неистечни води.

Опис
----

Името на вилинското коњче потекнува од точките (бенки) кои се наоѓаат на крилјата. Возрасните вилински коњчиња можат да се најдат од април до септември, но сепак тоа зависи од држава до држава. Ларвите имаат двегодишен развоен циклус. Возрасните вилински коњчиња воглавно се хранат со комарци и мали муви. Ларвите се хранат со останати мали водни инсекти и ларви.

Живеалиште
----------

Ова вилинско коњче воглавно живее околу бари и помирни реки. Најчести се во јуни и јули.

Однесување
----------

Мажјакот се смета дека е многу агресивен и ја брани дадената територија од упади од други мажјаци од видот. Мажјаците имаат поволен поглед кон небото за време на чнувењето. Тие се одлични летачи, па така парењето се одвива во лет. Јајцата се полагаат на вегетација.

Грабливци
---------

Главен грабливец на бенкичавото вилинско коњче е вилинското коњче император. Друг грабливец на ова вилинско коњче е зелената тигреста бубачка.

Галерија
--------

* ЖенкаЖенка
* ЖенкаЖенка
* Бенкичаво вилинско коњче при летБенкичаво вилинско коњче при лет
* ПарењеПарење
* Ловење

Наводи
------

1. ↑   Архивирано на 7 јануари 2009 г. Retrieved 16 Feb. 2010
2. ↑  Sauseng, Manuela; Pabst, Maria-Anna; Kral, Karl (20 November 2003). „The dragonfly *Libellula quadrimaculata* (Odonata: Libellulidae) makes optimal use of the dorsal fovea of the compound eyes during perching" (PDF). *European Journal of Entomology*. **100** (4): 475–479. doi:10.14411/eje.2003.071. ISSN 1210-5759.
3. ↑  „Emperor Dragonfly". *Norfolk Dragons*. Архивирано од изворникот на 27 May 2009. Посетено на 16 February 2010.
4. ↑  „An Unexpected Predator of the Four Spot Chaser Dragonfly". 23 January 2009. Архивирано од изворникот на 17 November 2017. Посетено на 15 February 2010.

* „Libellula quadrimaculata". Обединет таксономски информативен систем. Посетено на 9 February 2006. (англиски)

Надворепни врски
----------------

* Бенкичаво вилинско коњче
* Американски податоци за распространетост
* Бенкичаво вилинско коњче, BDS
* Мапирање и таксономија на европската фауна

|  |  |
| --- | --- |
| Ризница | „Бенкичаво вилинско коњче" на Ризницата ? |

* Libellula quadrimaculata на Викивидовите ?

|  |  |  |
| --- | --- | --- |
| 

|  |  |
| --- | --- |
| Таксонски назнаки | 
* Википодатоци: Q525748
* BioLib: 1653
* BOLD: 16588
* BugGuide: 3408
* EoL: 2763766
* EPPO: LIBLQU
* Fauna Europaea: 214386
* GBIF: 1427915
* iNaturalist: 57443
* IRMNG: 10635158
* ITIS: 101896
* МСЗП: 165469
* NCBI: 70395

 |

 |
**Боуен Јанг** (англиски: *Bowen Yang*, кинески: 杨伯文, р. 6 ноември 1990

 година во Бризбејн, Квинсленд, Австралија) е американски глумец, комичар, поткастер и писател од Аурора, Колорадо, САД. Заедно со Мет Роџерс, го води „Las Culturistas", комедиски поткаст за поп-култура. На Твитер е активен со споделување на видеа со усна синхронизација на теми поврзани со поуларната култура. Од 2018 година, Јанг е дел од сценарискиот тим на „Сабота вечер во живо" (SNL), каде веќе следната година почнал да се појавува во живо со што станал првиот кинески Американец, трет геј маж и четврти азиски Американец како дел од тимот водители.

Наводи
------

1. 1 2  Berg, Madeline. „Get To Know 'SNL' Writer Bowen Yang". *Forbes* (англиски). Посетено на 2020-07-24.
2. ↑  *foreverdogpodcasts.com*. Посетено на 2020-07-24. Отсутно или празно `|title=` (help)
3. ↑  „Bowen Yang's Twitter Lip-Sync Impersonations". *web.archive.org*. 2019-12-07. Архивирано од изворникот на 2019-12-07. Посетено на 2020-07-24.CS1-одржување: бот: непознат статус на изворната URL (link)
**Вилхелм Тирски** (XII век) ― историчар, дипломат, канцелар на Ерусалимското Кралство, архиепископ на Тир.

Животопис
---------

Во втората половина на 12-ти век напишал „Историја на крстоносните војни" во 23 книги. Врз основа на постари извори, официјални документи, писма и лични впечатоци, доста критички и внимателно ги опишал настаните од 1095 до 1184 година. Подробно го опишал минувањето на крстоносците во Првиот крстоносен поход низ Македонија и при тоа дава драгоцени податоци од македонската историја и топонимија. Во 1168 година престојувал во Пелагонија, предводејќи го пратеништвото на ерусалимскиот крал кое есента истата година, во Битола водело преговори за сојуз со византискиот император Мануил Комнин.

Наводи
------

1. 1 2  д-р Стојан Киселиновски и др. (2000). *Македонски историски речник*. Скопје: ИНИ. стр. 104. ISBN 9989-624-46-1. Недостасува `|author1=` (help)
***„Велешки мерак"*** — македонска народна песна, напишана од непознат автор во Велес.

Опис
----

Песната е посветена на љубовта на Милан кон Стојна. Милан бил млад дурмаџија од Којник кој рано го изучил столарскиот занает и отворил свој дуќан на брегот на реката Вардар, крај Мало мовче, на местото кое некогаш било наречено Врежот. Таму со неговата тајфа која броела оклу 20-тина момчиња изработувале гемии но подоцна се најмувале и како гемиџии и упаравувале со гемиите до Солун каде ги расклопувале гемиите. Дрвото од гемиите го продавале како граѓа.Тоа им овозможувало добра заработка. Милан се оженил со неговата избраничка Стојна, ќерка на богатиот трговец Аџи Трајко. Милан морал да прифати да биде домазет во неговата куќа,ако сакал да се ожени со убавата Стојне. Свадбата била со велешката чалгија и се направила голема веселба. А народот ја опеал нивната љубов во песната. Песната има љубовен карактер.

Одлики
------

Македонските народни песни од секогаш биле поврзани со некој настан или некоја личност. Токму оваа вистинита народна велешка приказна е опеана во песна од народните гении, со цел да се вметне и да остане во колективната свест на народот.

Текст
-----

**Велешки мерак**

Ах, што мерак имам мамо, ах што мерак имам,  

ах, што мерак имам мамо женет јас да бидам,  

женет јас да бидам мамо, во влашкото маало.  

Таму си заљубив мамо, таму си заљубив,  

убавото Стојне мамо, љубов ми возврати,  

само мене љуби мамо, срцето и пати.  

Аџи Трајко дава мамо, пари неброени,  

пари неброени мамо, стока немерена,  

внуче да му трчка мамо, од ќерка порода.  

Свадба ќе направам мамо, свадба ќе направам,  

другари ќе канам мамо, сите Којничани,  

сите Којничани мамо, сите гемиџии.  

Тие ќе донесат мамо,чалгија да свири,  

Тончовата тајфа мамо, на чардак да седи,  

се` велешки песни пеат, песни за душата.  

Ах, што мерак имам мамо, на Којник да шетам.  

на Којник да шетам мамо и по Бузаана,  

со млада невеста мамо и машка порода.  

Кај тебе да дојдам мамо, внуче да си видиш,  

внуче да ти седи мамо, в скутот да го држиш,  

в скутот да го држиш мамо, старост да си видиш.

Надворешни врски
----------------

* Данов: Народна песна посветена на вистинитата велешка приказна за гемиџијата Милан и неговата љубена Стојна, duma.mk
**Бентамовиот тутун** (лат. *Nicotiana benthamiana*) е растение во блиско сродство со тутунот и вид на родот *Никотијана* со потекло од Австралија. Некои сметаат дека Бентамовиот тутун е модел-организам за изведба на растителни истражувања. На пример, листовите се прилично нежни и можат да се повредат во експерименти со цел да се проучува етиленската синтеза. Етилен е растителен хормон кој се лачи, меѓу другите ситуации, по повреди. Со помош на гасна хроматографија количеството на излачен етилен може лесно да се измери. Бентамовиот тутун е исто така и одлично целно растение за агроинфилтрација.

Видот е откриен од англискиот ботаничар Џорџ Бентам.

|  |  |
| --- | --- |
| Stub icon | *Оваа статија од областа на ботаниката е никулец. Можете да помогнете со тоа што ќе ја проширите.** п
* р
* у
 |